EKH ปักธงรายได้ปี 63 โต 7% รับอานิสงส์เพิ่มศูนย์เฉพาะทาง คาดอัตรากำไรขั้นต้น 35-40%
EKH ปักธงรายได้ปี 63 โต 7% รับอานิสงส์เพิ่มศูนย์เฉพาะทาง คาดอัตรากำไรขั้นต้น 35-40%
EKH ปักธงรายได้ปี 63 โต 7% รับอานิสงส์เพิ่มศูนย์เฉพาะทาง คาดอัตรากำไรขั้นต้น 35-40%
2 มี.ค. 2563

นายแพทย์อำนาจ เอื้ออารีมิตร กรรมการและผู้อำนวยการโรงพยาบาล บริษัท เอกชัยการแพทย์ จำกัด (มหาชน) หรือ EKH เปิดเผยว่า บริษัทมั่นใจรายได้ปี 63 เติบโตไม่ต่ำกว่า 5-7% จากปีก่อน  เนื่องจากได้รับอานิสงส์จากการขยายศูนย์ให้บริการด้านต่าง ๆ อย่างเข้มข้น อาทิ ศูนย์กุมารเวช, ศูนย์ไตเทียม, ศูนย์หู ตา คอ จมูก,ศูนย์ทันตกรรม,ศูนย์ความงาม,ศูนย์กายภาพบำบัด รวมถึงการปรับปรุงห้องพักผู้ป่วย เพื่อรองรับผู้ป่วยที่มาใช้บริการด้านต่าง ๆ ของโรงพยาบาลมีจำนวนเพิ่มมากขึ้น  และช่วยเพิ่มขีดความสามารถรองรับผู้ป่วยเฉพาะทางที่มีรายได้ต่อหัวที่สูงขึ้น ทำให้คาดว่าจะสามารถผลักดันอัตรากำไรขั้นต้นให้อยู่ที่ระดับ 35-40%
“ปีที่ผ่านมาเป็นปีที่บริษัทรุกขยายศูนย์ให้บริการด้านต่าง ๆ อย่างเข้มข้น รวมถึงการปรับปรุงห้องพักต่าง ๆ ซึ่งถือว่าทุกอย่างเป็นไปตามที่ตั้งเป้าหมายไว้ทุกประการ  ทำให้ภาพรวมธุรกิจและผลการดำเนินงานปีนี้จะเติบโตได้ตามเป้าหมายที่วางไว้ทั้งในส่วนของรายได้และกำไร และสามารถสร้างผลตอบแทนที่ดีให้กับผู้ถือหุ้นเพิ่มมากขึ้น”นายแพทย์อำนาจ กล่าว